27/01/2021 | Administración LocalMunicipal
Camariñas
Resolución de concesión provisional de axudas a autonónomos/as e microempresas PEL reactiva de Camariñas 2020

ANUNCIO RESOLUCIÓN DE CONCESIÓN PROVISIONAL DE AXUDAS A AUTONÓNOMOS/AS E MICROEMPRESAS PEL REACTIVA DE CAMARIÑAS 2020. A Alcaldía ditou en data 22 de xaneiro de 2021, o decreto que a continuación se transcribe, o cal se fai público de acordo co artigo 45.1. b. da Lei 39/2015, de 1 de outubro, do Administrativo Común das Administracións Públicas: “DECRETO DA ALCALDÍA ASUNTO: RESOLUCIÓN DE AXUDAS PROVISIONAL A AUTONÓNOMOS/AS E MICROEMPRESAS PEL REACTIVA DE CAMARIÑAS 2020 EXPEDIENTE: 2020/A002/000001 Por Resolución da Presidencia da Deputación Provincial da Coruña núm.2020/23462 aprobáronse as bases reguladoras das axudas PEL-REACTIVA: FONDO DE FINANCIAMENTO PARA A REACTIVACIÓN ECONÓMICA E SOCIAL DA PROVINCIA DA CORUÑA DESTINADO A CONCELLOS DE MENOS DE 50.000 HABITANTES (BOP núm.123, do 05/08/2020) e por Resolución de Presidencia da Deputación Provincial da Coruña nº 2020/24109 de data de 07/08/2020 modificouse a anterior Resolución (BOP núm.128, do 12/08/2020). No BOP núm.181 de 23/10/2020 publicouse a Resolución pola que se aproba a concesión definitiva de subvencións correspondentes aos concellos adheridos ao PEL-REACTIVA. Por Resolución de Alcaldía de data 02/11/2020 aprobouse a convocatoria de axudas para a reactivación económica e social do Concello de Camariñas e un extracto desta Resolución foi publicada no BOP núm.187 do 05/11/2020. Vista a documentación obrante no expediente 2020/A002/000001 PEL REACTIVA e nos expedientes individualizados para cada solicitude. Visto que se ten tramitado o correspondente expediente e que o mesmo ten sido fiscalizado pola Intervención Municipal con data 21/01/2021. Considerando que se ten delegado por esta Alcaldía na Xunta de Goberno Local, entre outras atribucións: “ Os actos de tramite e resolución dos expedientes relativos ao outorgamento polo Concello de subvencións en réxime de concorrencia competitiva”. Considerando os prazos que se teñen establecido nas citadas bases aprobadas pola Deputación Provincial imposibilitan que o asunto sexa sometido á Xunta de Goberno Local, para que proceda, no seu caso, á adopción dos correspondentes acordos. Visto que o art.116 do Real Decreto 2568/1986, do 28 de novembro, regulamento de Organización, funcionamento e Réxime Xurídico das Entidades Locais, permite avogar en calquera momento as competencias delegadas de conformidade co art.10 da Lei 40/2015, do 1 de outubro, de Réxime Xurídico do Sector Público. Advírtese pola secretaría que non está xustificada debidamente a avogación pretendida e dado que nos últimos tempos se está reiterando esta actuación se aconsella revisar as facultades/competencia delegadas na Xunta de Goberno Local. Non obstante, esta Alcaldía, considerando os fundamentos anteriormente expostos, o establecido no art.116 do Real Decreto 2568/1986, do 28 de novembro, regulamento de Organización, funcionamento e Réxime Xurídico das Entidades Locais, o establecido no art.10 da Lei 40/2015, do 1 de outubro, de Réxime Xurídico do Sector Público e de conformidade co art.9 da Lei 38/2003, do 17 de novembro, Xeral de Subvencións e demais normativa reguladora da materia, ACORDA: Primeiro.- Avogar a competencia delegada na Xunta de Goberno Local en materia de subvencións en relación ao presente expediente e en relación a estes actos en concreto, a concesión con caracter provisonal das subvencións. Segundo.- Conceder provisionalmente as axudas aos autónomos/as e microempresas que se relacionan a continuación, polos importes que se indican, con cargo á aplicación orzamentaria 433/47900, sendo o importe total proposto de 102.500,00 euros. Subvencións propostas por orde de puntuación e presentación todas do Grupo I Terceiro.- Desestimar a seguintes solicitudes que cumprindo coas condicións establecidas na orde non se poden estimar por insuficiencia de crédito orzamentario: Solicitudes do Grupo I que quedan sen subvención por falta de crédito por orde de presentación Solicitudes presentadas do GRUPO II e que quedan sen subvención por falta de crédito, por orde de puntuación e presentación de solicitude Solicitudes presentadas do GRUPO III e que quedan sen subvención por falta de crédito. Por orde de puntuación e presentación Cuarto.- Desestimar as seguintes solicitudes por non cumprir as condicións establecidas na orde: Solicitudes excluídas coa causa de exclusión Quinto.- Publicar a presente resolución no Boletín Oficial da Provincia da Coruña que se entenderá notificada aos interesados, de acordo co artigo 45.1. b. da Lei 39/2015, de 1 de outubro, do Irene Natalia Felisa Teresa Reduan Lagramez das Administracións Públicas. A título informativo, publicar esta resolución na sede electrónica do Concello de Camariñas. Sexto.- Abrir un prazo de 10 días hábiles, contados a partir do día seguinte ao da publicación da presente resolución provisional no Boletín Oficial da Provincia, para que os beneficiarios poidan comunicar, se é o caso, a desistencia da solicitude, alegacións ou emenda de erros. Transcorrido o devandito prazo de 10 días sen que por parte dos solicitantes se desista expresamente, a subvención considerarase aceptada tacitamente. Debido a que a axuda se esgotou coas solicitudes acollidas ao Grupo I (cese de actividade), aquelas persoas autónomas e microempresas que teñan solicitado a axuda polo Grupo I e non obtiveran a axuda, e todas as dos Grupo II (perdas) e grupo III (ERTE) quedan en lista de agarda por si houbera desistencias ou renuncias de solicitudes do grupo I. Enténdese que os solicitantes que non aparecen na listaxe de “Subvencións propostas por orde de puntuación, presentación do Grupo I”, non son beneficiarios da axuda por orde de solicitude, por falta de crédito ou non reúnen os requisitos para ser beneficiarios da axuda, concedéndose un prazo de 10 días para que formulen as alegacións que teñan por convinte e sen prexuízo dos recursos que lles correspondan contra a resolución definitiva. Sétimo.– A presente resolución provisional non xera dereito ningún a favor dos beneficiarios propostos. Só a publicación da resolución definitiva xerará estes dereitos. Oitavo.- Este acto non pon fin á vía administrativa e polo tanto non é susceptible de recurso. Camariñas, asinado dixitalmente na data que figura na marxe pola alcaldesa, Sandra Insua Rial ante min, a secretaria, que asino aos únicos efectos de fe pública”. Camariñas, a 22 de xaneiro de 2021 A alcaldesa, Asdo.: Sandra Insua Rial